A második világháborút követően megszilárdult kommunista államhatalom vallásüldözése során, 1946. október 28-án őt is letartóztatták, és a Vatikánnak folytatott kémkedés vádjával halálra ítélték. Ezt később életfogytiglani büntetésre változtatták, és a következő tizenhét évet tiranai, majd burreli börtönében töltötte. 1963. május 2-án szabadult a fogságból, és visszatért plébánosi hivatásához. Szolgálata során a rendvédelmi szervek folyamatos zaklatásának volt kitéve, egy ízben elhitették vele, hogy ki fogják végezni, és még saját sírját is megásatták Kurtival. Ezek az epizódok azonban hitét nem törték meg, folytatta papi szolgálatát Tiranában, Gurában és Jubában.